
privind aprobarea Planului Urbanistic Zonal “Galerie comercială şi supermarket”, str. Republicii nr. 21, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22008-001967/21.03.2008 privind aprobarea Planului Urbanistic Zonal “Galerie comercială şi supermarket”, str. Republicii nr. 21, Timişoara;
Având în vedere prevederile Certificatului de Urbanism nr. 7008/01.11.2007;


Supunem spre analiză Comisiilor din cadrul Consiliului Local al Municipiului Timişoara documentaţia Plan Urbanistic Zonal „Galerie comercială şi supermarket”, str. Republicii nr. 21, Timişoara;

Documentaţia este iniţiată de proprietarii terenului S.C. BEGA ELECTROMOTOR S.A. şi a fost elaborată de S.C. STUDIO ARCA S.R.L., proiect nr. 228/2008.
Terenul studiat este situat in teritoriul administrativ al Municipiului Timişoara, lângă Gara de Nord, în apropierea zonei centrale a oraşului. Este mărginit la nord de bv. Republicii, la est de str. Andrei Mureşanu, la sud de splaiul Nicolae Titulescu, iar la vest se situează restul incintei societăţii BEGA Electromotor SA. Prin P.U.G. Timişoara zona este destinată unităţilor industriale.
Zona studiata care face obiectul acestei documentaţii se afla in zonă protejată sau de protecţie a monumentelor istorice, respectiv zonă de interes deosebit pentru care au fost obţinute avizul Comisiei Zonale a Monumentelor Istorice nr.58/Z/24.04.2008 si avizul Consiliului Judeţean Timiş nr. 107 / 19.09.2008.
Prin prezentul Plan Urbanistic Zonal „Galerie comercială şi supermarket”, str. Republicii nr. 21, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului. Condiţiile impuse de către Agenţia Naţională pentru Protecţia Mediului au fost transmise prin adresa nr. 3386 din 15.07.2008.
Terenul care cuprinde şi suprafaţa studiată în documentaţia de faţă este proprietatea S.C. BEGA ELECTROMOTOR S.R.L., înscris în CF nr. 13548 Timişoara, nr. top parcele 17341/1, 17342/2/1, 17343/1/1, 17351, 17343/2/2-17343/2/3, 17341/2/1, 17342/2/2/1, 17342/1, 17335, 17331, 17337, 17347/2/1, 17340/2, 17336, 17329/1, 17338/1, 17332/2, 17352/1/1, 17350/1/1, 17340/1/1, 17348/2/2/1, 17348/2/1/1, 17338/2/1, 17339/1 teren pe care se găsesc diverse construcţii, şi C.F. nr. 8660, nr. Cadastral 17330 cu o suprafaţă de 1 671 mp - curte. 
Parcelele care fac obiectul  acestui P.U.Z. sunt cuprinse in C.F. nr. 13548 cu nr. top/cadastral 17332/2, 17331, 17329/1, şi C.F. nr. 8660  cu nr. top/cadastral 17330 şi însumează o suprafaţă de 23.033 mp.

 Strategia de dezvoltare a oraşului presupune conversia zonelor industriale din centrul oraşului, astfel încât prin documentaţia de faţă se propune restructurarea spaţiilor construite din incinta BEGA Electromotor prin schimbarea funcţiunii din hala de fabricaţie în galerie comercială şi supermarket.
Documentaţia are drept obiectiv reabilitarea unei Hale de fabricaţie din incinta S.C. BEGA Electromotor S.A. si schimbarea funcţiunii in Galerie comerciala si Supermarket. Pentru parcela reglementata se propune zona cu funcţiune mixta: comerţ, servicii, birouri si locuinţe. Zona situata in partea de sud a amplasamentului, spre splaiul Nicolae Titulescu, se va reglementa printr-o altă documentaţie de urbanism. Incintele se vor amenaja cu spaţii verzi (min. 10% din suprafaţa terenului), platforme pentru colectarea deşeurilor menajere şi parcaje ce vor deservi clădirile propuse.

Indicii propuşi prin Planul Urbanistic Zonal „Galerie comercială şi supermarket”, str. Republicii nr. 21, Timişoara sunt:

POT maxim = 60%

CUT maxim = 2,5
Spaţiu verde  minim 10%
Regimul de înălţime S+P+1E – pentru partea de nord a zonei reglementate şi care cuprinde hala.
Regimul de înălţime pentru Zona situata in partea de sud a amplasamentului, spre splaiul Nicolae Titulescu, conform Planşei de Reglementări nr. 03A, va fi reglementat printr-o nouă documentaţie de urbanism,.
Se vor asigura parcări la nivelul terenului si accese auto in conformitate cu Avizul Comisiei de Circulaţie nr. TH2008-001961/13.03.2008. Prin propunerile făcute se urmăreşte îmbunătăţirea sistemului de străzi locale. Deschiderea drumului de incinta spre bv. Republicii si spre splaiul Nicolae Titulescu creează un inel de circulaţie in jurul galeriei comerciale.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Galerie comercială şi supermarket”, str. Republicii nr. 21, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

Lăsăm la aprecierea Consiliului Local Timişoara oportunitatea realizării obiectivului prezentat in acest referat

